Алег Палянскі мяркуе, што пад назвай Воньча Фларыян Чарнышэвіч “схаваў” Клічаў. Даследчык абгрунтоўвае сваю думку тым, што на картах пачатку ХХ стагоддзя Воньча знаходзіцца значна далей ад Смалярні, чым апісана ў рамане, і не большая за яе. Па сюжэце ж гэта мястэчка з крамамі, млынам, царквой, сінагогай і школай. Далей па творы ў Воньчы знаходзіўся цэнтр савецкай улады ў воласці. І ўсё ж: апісаная Воньча — гэта Клічаў? У ім у 1901-м, скажам, заснаваны шклозавод. Наўрад ці аўтар яго не згадаў бы, апісваючы мястэчка.